|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o izmjenama i dopunama Odluke o** **javnim priznanjima Koprivničko-križevačke županije** |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****10. studenoga 2020.** | **Završetak savjetovanja****27. studenoga 2020.** |

RAZLOG DONOŠENJA

|  |
| --- |
| Klub članova SDP-a i HL-a, uz potporu Inovatorskog društva „Marcel Kiepach“ Križevci, uputili su županu Koprivničko-križevačke županije prijedlog da se javna priznanja Koprivničko-križevačke županije prošire novom vrstom javnog priznanja, koje bi se dodjeljivalo za promicanje inovatorstva. Prijedlog je da se javno priznanje nazove po križevačkom izumitelju Marcelu Kiepachu, poznatom po izumiteljskim zaslugama na polju elektrotehnike. Pravna osnova za donošenje Odluke o izmjenama i dopunama Odluke o javnom priznanjima Koprivničko-križevačke županije sadržan je u članku 10. Statuta Koprivničko-križevačke županije „Službeni glasnik Koprivničko-križevačke županije“, broj 7/13., 14/13., 9/15. i 11/15.-pročišćeni tekst, 2/18., 3/18.-pročišćeni tekst i 4/20.), kojim je propisano da se uvjeti za dodjelu, izgled, oblik, kriteriji, postupak dodjele te tijela nadležna za provođenje postupka dodjele javnih priznanja utvrđuju Odlukom o dodjeli javnih priznanja Koprivničko-križevačke županije. Člankom 1. izrađenog nacrta Odluke uvodi se kategorija promicanja inovatorstva kao jedne od djelatnosti za koju će se ubuduće dodjeljivati javno priznanje Koprivničko-križevačke županije.Člankom 2. definirana je vrsta novog javnog priznanja kao Nagrada Koprivničko-križevačke županije za promicanje inovatorstva „Marcel Kiepach“. Člankom 3. predlaže se smanjivanje iznosa novčane nagrade koja se dodjeljuje kao nagrada za životno djelo na 15.000,00 kuna.Člankom 4. detaljno se opisuju uvjeti za dodjeljivanje novog javnog priznanja, njegov oblik te izgled.Člankom 5. povećava se iznos novčane nagrade koja bi se dodjeljivala za Zahvalnice Koprivničko-križevačke županije.Člankom 6. se predlaže kod dodjele Plaketa Župana Koprivničko-križevačke županije, uvođenje dodjele novčane nagrade u iznosu od 3.000,00 kuna neto.Člankom 7. definiraju se ovlašteni predlagatelji za dodjelu novog javnog priznanja.Člankom 8. utvrđuje se Odboru za statut i poslovnik obveza izrade pročišćenog teksta Odluke. |

Pozivamo predstavnike javnosti da najkasnije do 27. studenoga 2020. godine dostave svoje komentare na Nacrt Odluke o izmjenama i dopunama Odluke o javnim priznanjima Koprivničko-križevačke županijeputem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o izmjenama i dopunama Odluke o javnom priznanjima Koprivničko-križevačke županije.

KLASA: 011-04/20-01/15

URBROJ: 2137/1-02/03-20-1

Koprivnica, 10. studenoga 2020.